Renzo Brero/Mal dël Pais
Artorn a la Tàula

Mal dël Pais 

Pas e travaj për la cassin-a ariosa:
ël cel l’è tut asur e 'l pra fiorì,
e la cassin-a a spompa come sposa
an mes al verd dle piante e l’òr djë spì:
pas e travaj për la campagna ariosa.

L’òm e le bestie ai camp a son fratej!
Dal sorgh ancreus a s’àussa una canson,
a passa an cincërland në strop d’osej,
a 'l breugg dle bestie a crija an sl’istess ton:
l’òm e le bestie ai camp a son fratej.

Pas e travaj. Ël temp a passa an pressa. 
La vita dl’òm a viv con la natura;
an drinta al cheur la bin l’è sempre istessa
e as viv content d’un’esistensa pura.
Pas e travaj. Ël temp a passa an pressa. 

Leteratura piemontèisa
Poesìa
Renzo Brero